CELEX: 32011D0081
Language: sl
Date: 2011-02-04 00:00:00
Title: 2011/81/EU: Sklep Komisije z dne 4. februarja 2011 o spremembi odločb 2002/741/ES, 2002/747/ES, 2003/31/ES, 2003/200/ES, 2005/341/ES in 2005/343/ES zaradi podaljšanja veljavnosti okoljskih meril za podeljevanje znaka EU za okolje nekaterim proizvodom (notificirano pod dokumentarno številko C(2011) 523)  Besedilo velja za EGP

5.2.2011   
            
            
               SL
            
            
               Uradni list Evropske unije
            
            
               L 31/50
            
         SKLEP KOMISIJE
   z dne 4. februarja 2011
   o spremembi odločb 2002/741/ES, 2002/747/ES, 2003/31/ES, 2003/200/ES, 2005/341/ES in 2005/343/ES zaradi podaljšanja veljavnosti okoljskih meril za podeljevanje znaka EU za okolje nekaterim proizvodom
   (notificirano pod dokumentarno številko C(2011) 523)
   (Besedilo velja za EGP)
   (2011/81/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti odstavka 3(c) člena 8 Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:
   
               (1)
            
            
               Odločba Komisije 2002/741/ES z dne 4. septembra 2002 o določitvi spremenjenih okoljskih meril za podelitev znaka za okolje Skupnosti kopirnemu in grafičnemu papirju ter o spremembi Odločbe 1999/554/ES (2) preneha veljati 31. decembra 2010.
            
         
               (2)
            
            
               Odločba Komisije 2002/747/ES z dne 9. septembra 2002 o določitvi spremenjenih okoljskih meril za podelitev znaka za okolje Skupnosti žarnicam in o spremembi Odločbe 1999/568/ES (3) preneha veljati 31. decembra 2010.
            
         
               (3)
            
            
               Odločba Komisije 2003/31/ES z dne 29. novembra 2002 o določitvi spremenjenih okoljskih meril za podelitev znaka Skupnosti za okolje detergentom za pomivalne stroje in o spremembi Odločbe 1999/427/ES (4) preneha veljati 31. decembra 2010.
            
         
               (4)
            
            
               Odločba Komisije 2003/200/ES z dne 14. februarja 2003 o določitvi spremenjenih okoljskih meril za podelitev znaka Skupnosti za okolje detergentom za perilo in o spremembi Odločbe 1999/476/ES (5) preneha veljati 31. decembra 2010.
            
         
               (5)
            
            
               Odločba Komisije 2005/341/ES z dne 11. aprila 2005 o določitvi okoljskih meril in s tem povezanih zahtev za ocenjevanje in preverjanje za podelitev znaka Skupnosti za okolje osebnim računalnikom (6) preneha veljati 31. decembra 2010.
            
         
               (6)
            
            
               Odločba Komisije 2005/343/ES z dne 11. aprila 2005 o določitvi okoljskih meril in z njimi povezanih zahtev za ocenjevanje in preverjanje za podelitev znaka Skupnosti za okolje prenosnim računalnikom (7) preneha veljati 31. decembra 2010.
            
         
               (7)
            
            
               V skladu z Uredbo (ES) št. 66/2010 je bil pravočasno izveden pregled okoljskih meril ter z njimi povezanih zahtev za ocenjevanje in preverjanje iz navedenih odločb.
            
         
               (8)
            
            
               Glede na različne faze postopka pregleda navedenih odločb je primerno podaljšati obdobja veljavnosti okoljskih meril ter z njimi povezanih zahtev za ocenjevanje in preverjanje, določenih v njih. Obdobje veljavnosti odločb 2003/31/ES in 2003/200/ES bi bilo treba podaljšati do 30. aprila 2011. Obdobje veljavnosti odločb 2002/741/ES, 2005/341/ES in 2005/343/ES je treba podaljšati do 30. junija 2011. Obdobje veljavnosti Odločbe 2002/747/ES je treba podaljšati do 31. avgusta 2011.
            
         
               (9)
            
            
               Odločbe 2002/741/ES, 2002/747/ES, 2003/31/ES, 2003/200/ES, 2005/341/ES in 2005/343/ES je zato treba ustrezno spremeniti.
            
         
               (10)
            
            
               Ukrepi, predvideni s tem sklepom, so v skladu z mnenjem odbora, ustanovljenega v skladu s členom 16 Uredbe (ES) št. 66/2010 –
            
         SPREJELA NASLEDNJI SKLEP:
   Člen 1
   Člen 5 Odločbe 2002/741/ES se nadomesti z naslednjim:
   
      „Člen 5
      Okoljska merila za skupino izdelkov ‚kopirni in grafični papir‘ ter z njimi povezane zahteve za ocenjevanje in preverjanje veljajo do 30. junija 2011.“
   
   Člen 2
   Člen 5 Odločbe 2002/747/ES se nadomesti z naslednjim:
   
      „Člen 5
      Okoljska merila za skupino proizvodov ‚žarnice‘ ter z njimi povezane zahteve za ocenjevanje in preverjanje veljajo do 31. avgusta 2011.“
   
   Člen 3
   Člen 5 Odločbe 2003/31/ES se nadomesti z naslednjim:
   
      „Člen 5
      Okoljska merila za skupino izdelkov ‚detergenti za pomivalne stroje‘ ter z njimi povezane zahteve za ocenjevanje in preverjanje veljajo do 30. aprila 2011.“
   
   Člen 4
   Člen 5 Odločbe 2003/200/ES se nadomesti z naslednjim:
   
      „Člen 5
      Okoljska merila za skupino proizvodov ‚detergenti za perilo‘ ter z njimi povezane zahteve za ocenjevanje in preverjanje veljajo do 30. aprila 2011.“
   
   Člen 5
   Člen 3 Odločbe 2005/341/ES se nadomesti z naslednjim:
   
      „Člen 3
      Okoljska merila za skupino proizvodov ‚osebni računalniki‘ in s tem povezane zahteve za ocenjevanje in preverjanje veljajo do 30. junija 2011.“
   
   Člen 6
   Člen 3 Odločbe 2005/343/ES se nadomesti z naslednjim:
   
      „Člen 3
      Okoljska merila za skupino proizvodov ‚prenosni računalniki‘ ter s tem povezane zahteve za ocenjevanje in preverjanje veljajo do 30. junija 2011.“
   
   Člen 7
   Ta sklep je naslovljen na države članice.
   
      V Bruslju, 4. februarja 2011
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 27, 30.1.2010, str. 1.
   
      (2)  UL L 237, 5.9.2002, str. 6.
   
      (3)  UL L 242, 10.9.2002, str. 44.
   
      (4)  UL L 9, 15.1.2003, str. 11.
   
      (5)  UL L 76, 22.3.2003, str. 25.
   
      (6)  UL L 115, 4.5.2005, str. 1.
   
      (7)  UL L 115, 4.5.2005, str. 35.